Source: http://docplayer.fi/1547358-Rakentamisen-normitalkoot-turhat-kustannukset-kuriin-kirsi-martinkauppi-toim.html
Timestamp: 2018-04-25 13:09:30+00:00
Document Index: 13265119

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Rakentamisen normitalkoot turhat kustannukset kuriin. Kirsi Martinkauppi (toim.) - PDF
Download "Rakentamisen normitalkoot turhat kustannukset kuriin. Kirsi Martinkauppi (toim.)"
1 YMPÄRISTÖMINISTERIÖN RAPORTTEJA Rakentamisen normitalkoot turhat kustannukset kuriin Kirsi Martinkauppi (toim.) YMPÄRISTÖMINISTERIÖ
3 YMPÄRISTÖMINISTERIÖN RAPORTTEJA Rakentamisen normitalkoot turhat kustannukset kuriin Kirsi Martinkauppi (toim.) Helsinki 2009 YMPÄRISTÖMINISTERIÖ
4 YMPÄRISTÖMINISTERIÖ MILJÖMINISTERIET MINISTRY OF THE ENVIRONMENT YMPÄRISTÖMINISTERIÖN RAPORTTEJA Ympäristöministeriö Rakennetun ympäristön osasto Taitto: Ainoliisa Miettinen Kansikuva: Maria Uotinen Julkaisu on saatavana vain internetistä: > Ympäristöministeriö > Julkaisut > Ympäristöministeriön raportteja -sarja Helsinki 2009 ISBN (PDF) ISSN X (verkkoj.)
5 ESIPUHE Rakentamisen normitalkoot turhat kustannukset kuriin on ollut poikkeuksellinen hanke. Ei ole tavallista, että ministeriö avaa kaikki hallinnonalansa säädökset ja alemman asteiset normit ja pyytää niistä palautetta sekä asiantuntijoilta että tavallisilta kuluttajilta. Rakentamisen normitalkoilla on keskitytty asuntorakentamisen kustannuksiin ja siihen, mitä koetaan ns. turhiksi kustannuksiksi. Olemme selvittäneet, mitä todellisuudessa koetaan määräyksistä johtuvaksi rakentamiseksi, mutta mistä ei koidu vastaavaa lisähyötyä esimerkiksi rakennuksen elinkaaren, laatutekijöiden, jälleenmyyntiarvon tai asumisviihtyvyyden kannalta. Olemme ajatelleet, että jokaisella on mielipiteitä kotinsa hintaan vaikuttavista tekijöistä. Sana on ollut vapaa ja kaikilla on ollut tilaisuus tulla kuulluksi. Rakentamisen normitalkoiden loppuraportti valmistuu varsin toisenlaisessa taloudellisessa tilanteessa kuin missä hanke vuosi sitten lanseerattiin. Koko maailmaa koskevan finanssikriisin seurauksena asuntojen myyntihinnat ovat laskeneet. Samoin on käynyt myös asuntojen rakennuskustannuksille. Talouden nopea hiipuminen on johtanut väistämättä rakentamisen volyymin laskuun. Vaikka suhdanteiden vaihteluiden vuoksi rakentamisen volyymi tilapäisesti laskisikin, on yhteiskunnan varauduttava myös seuraavaan nousukauteen. Talouskehitys tapahtuu sykleissä ja taantumaa seuraa väistämättä nousukausi. Meidän on kiinnitettävä huomiotamme asuntojen rakennuskustannuksiin maailman talouden tilasta riippumatta. Olemme hyvin tietoisia siitä, että asuntojen hintaan vaikuttavat monet tekijät eikä hinta koostu puhtaasti rakennuskustannuksista. Rakentamisen normitalkoot ovat osoittaneet, että ei ole olemassa myöskään yhtä yksittäistä normia, jonka muutoksella rakentamisesta tulisi kertaheitolla kustannustehokkaampaa. Rakentamisen kustannukset muodostuvat monesta pienestä purosta, joista yhdessä kasvaa isompi virta. Kyselyiden tulokset ovat osoittaneet, että paitsi ympäristöministeriön, myös kuntien toimivallassa olevissa määräyksissä ja tulkinnoissa on kehittämisen varaa. Toivon, että Normitalkoiden henki jää elämään ja että tulevaisuuden lainsäätäjät ja tulkitsijat muistavat pitää kustannustietoisuutta ohjenuoranaan. Haluan kiittää lämpimästi kaikkia Rakentamisen normitalkoisiin osallistuneita! Ylijohtaja Helena Säteri Ympäristöministeriö
7 SISÄLLYS Esipuhe Johdanto Asiantuntijalysely Kyselyn toteutus Web-kyselyn vastausten analysointi Vastaajien taustatiedot Vastaukset aiheryhmittäin Äänen- ja vedeneristys Energiataloudellisuus, sisäilmasto ja ilmanvaihto Paloturvallisuus Asuntosuunnittelu Kaavamääräykset Muu viranomaistoiminta Web-kyselyn vastausten tiivistelmä Asiantuntijahaastattelut Toteutus Yleistä normitalkoista Asuntojen rakennuskustannuksia kohottavista määräyksistä Johtopäätelmiä Kuluttajakysely Kuluttajakyselyn toteutus Kuluttajakyselyn vastausten analysointi Vastaajien taustatiedot Vastaukset aiheryhmittäin Hankkeen käynnistys Äänen- ja vedeneristys Energiatalous, sisäilmasto ja ilmanvaihto Paloturvallisuus Asuntosuunnittelu Kaavamääräykset Viranomaistoiminnot Johtopäätelmiä kuluttajakyselyn tuloksista Normitalkoiden internetsivusto Joka kodin asuntomarkkinat Normitalkoiden työpajapäivä Työpajapäivän toteutus Normien erilaiset tulkinnat Autopaikat Väestönsuojat Kaavoituksen kustannustehokkuus Rakennusten muoto ja sijoittelu Lupaprosessi Esteettömyys...37 Ympäristöministeriön raportteja
8 7 Kansainvälinen vertailu Johdanto Esteettömyys Väestönsuojat Asemakaavamääräykset Normien erilaiset tulkinnat, kuntien viranomaisohjaus Johtopäätökset Kyselyiden keskinäinen vertailu Väestönsuojat Kaavoituksen kustannustietoisuus Autopaikat Normien erilaiset tulkinnat Lupaprosessi Esteettömyys Ajatus itämään...47 Kuvailulehti...48 Presentationsblad...49 Ympäristöministeriön raportteja
9 1 Johdanto Rakentamisen normitalkoiden taustalla on valtioneuvoston tekemä periaatepäätös valtioneuvoston asuntopoliittiseksi toimenpideohjelmaksi. Toimenpideohjelman mukaisesti asuntotuotannon edellytysten parantamiseksi rakennuskustannuksia pyritään kohtuullistamaan ja lisäämään asuntorakentamisen kysyntä- ja kustannusohjautuvuutta. Asuntopoliittisen toimenpideohjelman toimenpide nro 18:n mukaan on käynnistettävä kasvavia kaupunkiseutuja koskeva hanke, jossa arvioidaan, missä määrin kuntien laatimissa kaavoissa tai Suomen rakentamismääräyskokoelmassa on tarpeettomasti rakennuskustannuksia kohottavia määräyksiä. Normitalkoilla on pyritty selvittämään, millaiset kaavamääräykset ja Suomen rakentamismääräyskokoelman määräykset ehkä tarpeettomasti kohottavat asuntorakentamisen rakennuskustannuksia. Selvityksessä on otettu huomioon myös elinkaarikustannukset. Hankkeessa on tarkasteltu sekä uudistuotantoa että korjausrakentamista. Hankkeen tulosten avulla on mahdollista selvittää, miltä osin muutoksia tarvittaisiin Suomen rakentamismääräyskokoelmaan sekä kaavamääräyksiin. Rakentamisen normitalkoot -hankkeen toteutus perustui rakentamisen ammattilaisten ja kertarakentajien kuulemiseen. Kuulemisten tuloksia käsiteltiin työpajassa. Työpajan tulosten pohjalta tehtiin kansainvälinen vertailu ja keskusteltiin johtopäätöksissä. Rakentamisen normitalkoille avattiin oma internetsivusto. Lisäksi Normitalkoita käsiteltiin MTV 3:n Joka kodin asuntomarkkinat -ohjelmissa. Asuntoministeri Jan Vapaavuori asetti Rakentamisen normitalkoiden projektiryhmän. Projektiryhmään kutsuttiin rakennusalan edustajia eri tahoilta. Projektiryhmään kuuluivat: Puheenjohtaja: Ylijohtaja Helena Säteri Projektipäällikkö: Toimitusjohtaja Juha Salmi Asiantuntijat: Tutkimuspäällikkö Juha-Matti Junnonen Tiedottaja Anne Koskela Jäsenet: Kehittämisjohtaja Markku Tahvanainen Hallitusneuvos Auvo Haapanala Johtaja Ensio Hakkarainen Puheenjohtaja Lauri Jääskeläinen Yliasiamies Matti Rautiola Lakimies Ulla Hurmeranta Markkinointipäällikkö Jouni Mäki Toimitusjohtaja Matti Alho Sihteerit: Yliarkkitehti Anne Jarva Ylitarkastaja Peter Fredriksson Hallitussihteeri Kirsi Martinkauppi Ympäristöministeriö Suomen Asuntotietokeskus Teknillinen korkeakoulu Ympäristöministeriö Ympäristöministeriö Ympäristöministeriö Rakennusteollisuus RT Rakennustarkastusyhdistys Rakennustietosäätiö Suomen Kuntaliitto Finndomo Oy VAV Asunnot Oy Ympäristöministeriö Ympäristöministeriö Ympäristöministeriö Ympäristöministeriön raportteja
10 Projektiryhmä kokoontui säännöllisesti ja päätti toimintansa Tähän loppuraporttiin on koottu tiivistetysti tutkimuspäällikkö Juha-Matti Junnosen analyysi ammattilaiskyselystä ja asiantuntijoiden kuulemisesta, Suorakanava Oy:n yhteenveto kuluttajakyselystä, Normitalkoiden työpajapäivän keskustelut, yliarkkitehti Harri Hakasteen tekemä kansainvälinen vertailu sekä projektiryhmän keskustelut Rakentamisen normitalkoiden johtopäätöksiksi. 8 Ympäristöministeriön raportteja
11 2 Asiantuntijalysely 2.1 Kyselyn toteutus Rakentamisen ammattilaisten kuuleminen toteutettiin web-lomakekyselynä ja haastatteluina. Web-lomakekyselyssä käytetyt kysymykset muotoiltiin hankkeen projektiryhmässä. Kysymykset muodostettiin aiheryhmittäin. Aiheryhmiä olivat: Äänen- ja vedeneristys (7 tekijää) Energiataloudellisuus, sisäilmasto ja ilmanvaihto (7 tekijää) Paloturvallisuus (6 tekijää) Asuntosuunnittelu (9 tekijää) Kaavamääräykset (10 tekijää) Muu viranomaistoiminta (16 tekijää) Kyselylomakkeessa jokainen aiheryhmä alkoi kysymyksellä Kuinka paljon tarpeettomia rakennuskustannuksia seuraavat tekijät mielestänne aiheuttavat? Kunkin kyselysivun ylälaidassa oli määritelty tarpeettomat kustannukset sellaisiksi kustannuksiksi, jotka eivät tuo lisäarvoa ympäristön laatuun tai asukkaille. Kaikkiaan kysymyslomakkeissa tarkasteltiin 55 eri tekijää. Vastausasteikko oli 1 4, joista 1 oli määritelty ei lainkaan ja 4 erittäin paljon. Vastaajat pysyivät myös valitsemaan ei osaa sanoa vaihtoehdon. Lisäksi vastaajat pystyivät kirjoittamaan avovastuksia jokaiseen aiheryhmään liittyen. Näiden lisäksi kysyttiin vastaajien taustatietoja tulosten analysoinnin tueksi. Tällaisia taustatietoja olivat vastaajan koulutustausta, nykyinen tehtävä, kuinka monta vuotta oli toiminut nykyisessä tehtävässään, vastaajan edustaman organisaation toiminta-alue sekä vastaako uudisrakentamisen vai korjausrakentamisen näkökulmasta. Vastaajia pyydettiin myös arvioimaan mitkä ovat 3 tekijää, jotka eniten aiheuttavat tarpeettomia asuntojen rakennuskustannuksia. Arvioitavat tekijät olivat samat kuin kyselyn muissa osissa oli käytetty. Promenade Research Oy toteutti kyselyn Kyselyiden kohderyhmänä olivat rakennusalan ammattilaiset ja vastaajat kutsuttiin pääosin henkilökohtaisella sähköpostiviestillä, joka lähetettiin henkilölle. Lisäksi kuusi järjestöä (Safa, Rakennusteollisuus, Rakennusliitto, Stul, Skol, Skvl) välitti kyselyn omille jäsenilleen. Myös Rakennuslehden www-sivuille lisättiin kyselyn vastauslinkki. Vastauksia saatiin kaikkiaan 828 kappaletta. Näistä Rakennuslehden www-sivujen kautta saatiin 54 vastausta. Ympäristöministeriön raportteja
12 2.2 Web-kyselyn vastausten analysointi Vastaajien taustatiedot Vastaajista 60 % oli saanut koulutuksen arkkitehdiksi, rakennusalan diplomi-insinööriksi tai insinööriksi. Rakennusmestareita tai ammattikoulutuksen omaavia oli 28 % vastaajista. Ryhmään Muu kuuluneiden vastaajien koulutustausta oli sangen heterogeeninen, ja mukana oli niin opiskelijoita kuin kaupallisen tai juridisen koulutuksen omaavia. Suurin osa vastaajista toimi rakennustarkastajana, rakennuttajatehtävissä, rakennusurakointitehtävissä tai arkkitehtisuunnittelussa. Viranomaistehtäviä hoiti 26 % vastaajista ja suunnittelutehtäviä 21 % vastaajista. Ryhmään Muu kuuluneiden vastaajien tehtävät vaihtelivat suuresti, ja mukana oli niin opetus- ja tutkimustehtävissä toimivia kuin yritysjohtoon kuuluvia henkilöitä. Valtaosa vastaajista (58 %) oli toiminut nykyisessä tehtävässä yli 10 vuotta. Alle vuoden toimineita oli vastaajista ainoastaan 3 %. Toiminta-alueena 31 prosentilla vastaajista oli koko maa. Pääkaupunkiseutu toiminta-alueena oli 17 prosentilla vastaajista. Uudellamaalla, pois lukien pääkaupunkiseutu, toimi 9 % vastaajista ja Pirkanmaalla 8 % vastaajista. Ahvenanmaalta ei saatu vastauksia lainkaan, ja Kainuustakin saatiin vain 2 vastausta. Loput vastaajista jakaantui suhteellisen tasaisesti muihin maakuntiin. Uudisrakentamisen näkökulmasta vastasi 76 % vastaajista, ja korjausrakentamisen näkökulmasta 24 % vastaajista. 0 % 2 % 4 % 6 % 8 % 10 % 12 % 14 % 16 % Kaavoitustehtävät Rakennustarkastaja Muu viranomaistehtävä Arkkitehtisuunnittelu Rakennesuunnittelu Lvis-suunnittelu Muu suunnittelu Rakennuttajatehtävät Rakennusurakointitehtävät Lvis-urakointitehtävät Asuntojen myyntitehtävät Rakennustuoteteollisuus Rakennusmies Kiinteistöjohto Järjestö Muu Kuva 1. Vastaajien tehtäväalue. 7 %; 54 kpl 5 %; 45 kpl 4 %; 35 kpl 2 %; 15 kpl 3 %; 24 kpl 3 %; 27 kpl 5 %; 38 kpl 8 %; 65 kpl 6 %; 49 kpl 2 %; 18 kpl 2 %; 13 kpl 14 %; 115 kpl 12 %; 99 kpl 14 %; 115 kpl 13 %; 108 kpl 12 %; 101 kpl 10 Ympäristöministeriön raportteja
13 2.3 Vastaukset aiheryhmittäin Äänen- ja vedeneristys Äänen- ja vedeneristystä koskevat vaatimukset ja määräykset eivät vastaajien mielestä aiheuttaneet tarpeettomia rakennuskustannuksia, sillä minkään kysymyksen vastausten keskiarvo ei ylittänyt arvosanaa 2 (asteikko 1 4). Suurin yksittäinen tarpeettomia kustannuksia aiheuttavana tekijänä oli askeläänitason vaatimukset (ka. 1.91). Eroja uudis- ja korjausrakentamisen näkökulmasta vastanneiden osalla ei suuremmin ollut. Suurimmat erot aiheutuivat huoneistojen välisistä ääneneristysvaatimuksista sekä askeläänitason vaatimuksista. Kummassakin vastaajat arvioivat vaatimusten aiheuttavan korjausrakentamisessa enemmän tarpeettomia kustannuksia kuin uudisrakentamisessa Energiataloudellisuus, sisäilmasto ja ilmanvaihto Energiataloudellisuutta, sisäilmastoa ja ilmanvaihtoa koskevat vaatimukset ja määräykset aiheuttivat vastaajien mielestä suhteellisen paljon tarpeettomia rakennuskustannuksia, sillä aiheryhmän seitsemästä kysymyksestä viisi ylitti arvosanan 2 (asteikko 1 4). Suurin yksittäinen tarpeettomia kustannuksia aiheuttava tekijä oli energiaselvitykseen ja -todistukseen liittyvät vaatimukset (ka. 2,67). Vastaajista 55 prosenttia arvioi näiden aiheuttavan paljon tai erittäin paljon tarpeettomia kustannuksia. Koneellisen tulo- ja poistoilmanvaihdon vaatimukset aiheuttivat 41 prosentille vastaajista paljon tai erittäin paljon tarpeettomia rakennuskustannuksia (ka. 2,35). Muita yli 2:n keskiarvon omaavia tekijöitä olivat lämmön talteenottolaitteiston vaatimus (ka. 2,19), ilmanvaihtohormien sijoitteluun liittyvät vaatimukset (ka. 2,08) sekä lämmöneristepaksuuksia koskevat vaatimukset (ka. 2,06). Suurimmat erot uudis- ja korjausrakentamisen välillä aiheutuivat koneellisen tuloja poistoilmanvaihdon vaatimuksista, lämmön talteenottolaitteiston vaatimuksesta sekä ilmanvaihtohormien sijoitteluun liittyvistä vaatimuksista. Kaikissa em. tekijöissä vastaajat arvioivat niiden aiheuttavan korjausrakentamisessa enemmän tarpeettomia kustannuksia kuin uudisrakentamisessa Paloturvallisuus Paloturvallisuutta koskevat vaatimukset ja määräykset eivät aiheuttaneet vastaajien mielestä tarpeettomia kustannuksia, sillä aiheryhmän kuudesta kysymyksestä vain kolme ylitti arvosanan 2 (asteikko 1 4). Paloturvallisuutta koskevista vaatimuksista ja määräyksistä eniten tarpeettomia kustannuksia aiheutui vastaajien mielestä autopaikoituksen sijoitukseen ja rakenteisiin liittyvistä vaatimuksista (ka. 2,31). Nämä aiheuttivat 37 prosentille vastaajista paljon tai erittäin paljon tarpeettomia kustannuk- Ympäristöministeriön raportteja
14 sia. Myös palo-osastointiin liittyvät vaatimukset (ka. 2,09) sekä rakennusten väliset etäisyysvaatimukset (ka. 2,07) aiheuttivat vastaajien mielestä tarpeettomia kustannuksia. Eroja uudis- ja korjausrakentamisen näkökulmasta vastanneiden osalla ei suuremmin ollut. Suurimmat erot olivat autopaikoituksen sijoitukseen ja rakenteisiin liittyvissä vaatimuksissa sekä jätetilojen sijoitukseen ja rakenteisiin liittyvissä vaatimuksissa. Autopaikoituksen sijoitukseen ja rakenteisiin liittyvissä vaatimuksissa uudisrakentamisen osalta aiheutuu vastaajien mielestä enemmän tarpeettomia kustannuksia kuin korjausrakentamisessa. Jätetilojen osalta tilanne on päinvastainen Asuntosuunnittelu Asuntosuunnittelua koskevat määräykset aiheuttivat vastaajien mielestä sangen paljon tarpeettomia rakennuskustannuksia, sillä aiheryhmän yhdeksästä kysymyksestä seitsemän ylitti arvosanan 2 (asteikko 1 4). Suurin yksittäinen aiheryhmä oli väestönsuojia koskevat vaatimukset (ka. 3,09). Väestönsuoja aiheutti vastaajista 68 prosentin mielestä paljon tai erittäin paljon tarpeettomia kustannuksia. Myös kylpyhuoneen mitoitusta koskevat vaatimukset aiheuttivat 52 prosentille vastaajista paljon tai erittäin paljon tarpeettomia rakennuskustannuksia (ka. 2,60). Eroja uudis- ja korjausrakentamisen näkökulmasta vastanneiden osalla ei suuremmin ollut. Tosin kerroskorkeutta koskevia vaatimuksia ja väestönsuojia koskevia vaatimuksia ei arvioitu korjausrakentamisen osalta. Suurimmat uudis- ja korjausrakentamisen välillä liittyivät ulkotiloissa olevia luiskia koskeviin vaatimuksiin sekä kylpyhuoneen mitoitukseen liittyviin vaatimuksiin Kaavamääräykset Kaavamääräykset aiheuttivat vastaajien mielestä sangen paljon tarpeettomia rakennuskustannuksia, sillä aiheryhmän kymmenestä kysymyksestä kaikki ylittivät arvosanan 2 (asteikko 1 4). Suurin yksittäinen tarpeettomia kustannuksia aiheuttava tekijä oli rakennusten sijoittelua ja muotoa koskevat määräykset (ka. 2,50). Nämä aiheuttivat 45 prosentille vastaajista paljon tai erittäin paljon tarpeettomia kustannuksia. Myös autopaikoitusjärjestelyjä koskevat kaavamääräykset erityisesti autopaikkojen määrän osalta aiheuttivat 42 prosentille vastaajista paljon tai erittäin paljon tarpeettomia rakennuskustannuksia (ka. 2,37). Lisäksi yhteistilojen rakentamista koskevat kaavamääräykset (ka. 2,43), asuntojen keskipinta-alamääräykset (ka. 2,43) sekä julkisivu- ja kattomateriaalia ja julkisivun jaottelua koskevat määräykset (ka. 2,34) aiheuttivat vastaajien mielestä suhteellisen paljon tarpeettomia kustannuksia. Eroja uudis- ja korjausrakentamisen näkökulmasta vastanneiden osalla ei suuremmin ollut. Suurimmat erot liittyivät julkisivu- ja kattomateriaalia koskevat määräykset. 12 Ympäristöministeriön raportteja
15 2.3.6 Muu viranomaistoiminta Muu viranomaistoiminta aiheutti vastaajien mielestä sangen paljon tarpeettomia rakennuskustannuksia, sillä aiheryhmän 16 kysymyksestä 11 ylitti arvosanan 2 (asteikko 1 4). Suurin yksittäinen aiheryhmä oli kaavavalitusmenettelyyn liittyvät tekijät. Nämä aiheuttivat 57 prosentille vastaajista paljon tai erittäin paljon tarpeettomia kustannuksia (ka. 2,84). Myös museoviranomaisten toiminta aiheutti 53 prosentille vastaajista paljon tai erittäin paljon tarpeettomia rakennuskustannuksia (ka. 2,73). Muita tekijöitä olivat rakennuslupavalitusmenettelyyn liittyvät tekijät (ka. 2,64), asiakirjavaatimusten eriäväisyys eri kunnissa (ka. 2,60), rakennusluvan käsittelyyn ja myöntämiseen liittyvät tekijät (ka. 2,46) sekä rakennusoikeuden tulkinta eri kunnissa (2,52). Suurimmat erot uudis- ja korjausrakentamisen välillä liittyivät asiakirjavaatimusten eriäväisyyteen eri kunnissa sekä rakennusluvan käsittelyn vaatiman ajan ja rakennusluvan myöntämiseen liittyviin tekijöihin. 2.4 Web-kyselyn vastausten tiivistelmä Aiheryhmittäin tarkasteltuna eniten tarpeettomia rakennuskustannuksia aiheutuu kaavamääräyksiin liittyvistä tekijöistä. Vaikka ainoastaan rakennuksen sijoittelua ja muotoa koskevat määräykset kohoavat yksittäisenä tekijänä keskiarvoltaan yli 2,50, ovat kaikki aiheryhmän kysymykset arvosanaltaan yli 2. Myös muu viranomaistoiminta sekä asuntosuunnittelu kohoavat aiheryhmätasolla kriittisiksi. Sen sijaan vähiten tarpeettomia rakennuskustannuksia aiheutuu äänen- ja vedeneristystä käsittelevistä tekijöistä. Yksittäisistä tekijöistä vastausten keskiarvon perusteella uudisrakentamiseen liittyen eniten tarpeettomia kustannuksia aiheutuu väestönsuojia koskevista vaatimuksista (ka. 3,09). Myös kaavavalitusmenettelyyn liittyvät tekijät, museoviranomaisten toiminta sekä energiaselvitykseen ja todistukseen liittyvät vaatimukset aiheuttivat vastausten perusteella paljon tarpeettomia kustannuksia (kuva 2). Väestönsuojia koskevat vaatimukset 3,09 Kaavavalitusmenettelyyn liittyvät tekijät 2,84 Museoviranomaisten toiminta 2,72 Energiaselvitykseen ja -todistukseen liittyvät 2,65 Kylpyhuoneen mitoitusta koskevat vaatimukset 2,63 Rakennuslupavalitusmenettelyyn liittyvät tekijät 2,6 Asiakirjavaatimusten eriäväisyys eri kunnissa 2,56 Rakennuksen sijoittelua ja muotoa koskevat määräykset 2, Kuva 2. Uudisrakentamisessa eniten tarpeettomia rakennuskustannuksia aiheuttavat tekijät (keskiarvo yli 2,5). Ympäristöministeriön raportteja
16 Rakennuslupavalitusmenettelyyn liittyvät tekijät 2,76 Museoviranomaisten toiminta 2,75 Asiakirjavaatimusten eriäväisyys eri kunnissa 2,75 Energiaselvitykseen ja -todistukseen liittyvät vaatimukset 2,71 Rakennusoikeuksien tulkinta eri kunnissa 2,64 Rakennusluvan käsittelyn vaatima aika ja luvan myöntämiseen liittyvät tekijät 2,61 Kuva 3. Korjausrakentamisessa eniten tarpeettomia rakennuskustannuksia aiheuttavat tekijät (keskiarvo yli 2,5). Koneellisen tulo- ja poistoilmanvaihdon vaatimus 2,59 Kylpyhuoneen mitoitusta koskevat vaatimukset 2, Korjausrakentamiseen liittyen suurin tarpeettomia kustannuksia aiheuttava tekijä oli rakennuslupavalitusmenettely ja siihen liittyvät tekijät. Myös asiakirjavaatimusten eriäväisyys eri kunnissa, museoviranomaisten toiminta sekä energiaselvitykseen ja -todistukseen liittyvät vaatimukset aiheuttivat vastaajien mielestä tarpeettomia kustannuksia (kuva 3). Vastaajien koulutustaustan suhteen kaikkein kriittisimpiä ovat talotekniikka-alan tutkinnon omaavat vastaajat. Heidän mielestä väestönsuojia koskevat vaatimukset, kerroslukua koskevat kaavamääräykset, kaavavalitusmenettelyyn liittyvät tekijät, museoviranomaisten toiminta, kunnan ja valtion ympäristöviranomaisten toiminta sekä asiakirjavaatimusten eriäväisyys eri kunnissa aiheuttavat paljon tarpeettomia rakennuskustannuksia (vastausten keskiarvo yli 3). Vastaajien tehtävän suhteen kaikkein kriittisimpiä ovat kiinteistöjohtotehtävissä toimivat vastaajat. Heidän mielestä kylpyhuoneen mitoitusta koskevat vaatimukset, väestönsuojia koskevat vaatimukset, kerroslukua koskevat kaavamääräykset, autopaikoitusjärjestelyjä koskevat määräykset (autopaikkojen sijainti), asuntojen keskipinta-alamääräykset, yhteistilojen rakentamista koskevat kaavamääräykset, rakennuksen sijoittelua ja muotoa koskevat määräykset, tontin luovutusehdot, kaavavalitusmenettelyyn liittyvät tekijät ja museoviranomaisten toiminta aiheuttavat paljon tarpeettomia rakennuskustannuksia (vastausten keskiarvo yli 3). Maantieteellisesti kaikkein kriittisimpiä ovat Keski-Pohjanmaalla toimivat vastaajat. Tosin vastaajia oli vain 5 kappaletta. Heidän mielestä ikkunoiden lämmöneristysvaatimukset, energiaselvitykseen ja -todistukseen liittyvät vaatimukset, lämmön talteenottolaitteiston vaatimukset, palo-osastointiin liittyvät vaatimukset, hissien rakentamista koskevat vaatimukset, väestönsuojia koskevat vaatimukset, julkisivu- ja kattomateriaalia koskevat määräykset, kaavavalitusmenettelyyn ja rakennuslupavalitusmenettelyyn liittyvät tekijät, museoviranomaisten toiminta ja valtion ympäristöviranomaisten toiminta aiheuttavat paljon tarpeettomia rakennuskustannuksia (vastausten keskiarvo yli 3). 14 Ympäristöministeriön raportteja
17 2.5 Asiantuntijahaastattelut Toteutus Web-kyselyn tuloksia tarkennettiin ja syvennettiin haastatteluilla. Haastatteluihin valittiin 14 henkilöä. Haastattelut tehtiin teemahaastatteluna, jossa haastattelutilanteessa haastattelijoilla oli käytössä etukäteen tehty listaus keskusteltavista teemoista ja aihealueista. Haastattelijoina olivat Kirsi Martinkauppi ympäristöministeriöstä sekä Juha-Matti Junnonen TKK:sta. Haastattelut tehtiin välisenä aikana. Henkilö Ulpu Tiuri Jouni Mäki Mikko Kilpi Lauri Jääskeläinen Annukka Lindroos Reijo Patronen Maija Könkkölä Tapani Mäkikyrö Jukka Terhonen Jouko Kuusela Tuomas Särkilahti Kalevi Lammi Matti Alho Kalevi Holopainen Organisaatio Arkkitehtitoimisto Ulpu Tiuri Oy Finndomo Oy Hartela-Forum Oy Helsingin kaupungin rakennusvalvontavirasto, Helsingin kaupunkisuunnitteluvirasto Insinööritoimisto Reijo Patronen Invalidiliitto Oulun kaupungin rakennusvalvontavirasto Rakennustoimisto Palmberg Oy Sato Oyj Skanska Talonrakennus Oy Tampereen kaupunki, rakennusvalvonta VAV Asunnot Oy VVO Rakennuttaja Seuraavassa on koottu haastatteluissa esille tulleita keskeisiä asioita. Haastatteluiden tiivistelmä esitetään siten, että haastateltavien henkilöllisyys ei käy ilmi anonymiteetin varmistamiseksi. Ympäristöministeriön raportteja
18 2.5.2 Yleistä normitalkoista Kokonaisuutena pelkästään yksittäisiä normeja muuttamalla ei suuremmin pystytä vaikuttamaan asuntorakentamisen kustannuksiin. Kustannusten osalta suurin hankekohtainen ongelma on suunnittelunohjauksen puute. Myös pitäisi tarkastella laajemminkin koko kaupunkirakentamista ja yhdyskuntarakentamista yli kuntarajojen yhteistyössä naapurikuntien kanssa. Kohtuuhintaisten asuntuotannon varmistamisessa suurin ongelma on maan hinta. Nyt kaavoitetaan liian vähän eikä siten synny riittävästi kilpailua. Mikäli kaavoitettaisiin enemmän, niin voisi syntyä voimakkaampaa kilpailua asuntotuottajien kesken. Jos kilpailulle annetaan enemmän tilaa ja olisi mahdollisuus tehdä erilaisia asuntoja, niin silloin voidaan vaikuttaa asuntojen hintaan. Tätä tavoitetta tosin ehkäisee se, että kaavoituksen lisääminen on osin kuntien intressien vastaista. Pitäisi olla niin, että yhteiskunta asettaa reunaehdot, miten maankäyttöä suunnitellaan ja ajatellaan ja alan toimijat tekee itse esityksiä miten siellä toimitaan. Myös aluerakentaminen siten, että tuottajat tekevät koko alueen, nyt kunnallisinfra tehdään silloin kun kunta ehtii. Asuntojen hintoihin vaikuttaa muut asiat kuin normit ja määräykset, sillä asuntojen kysyntä määrittää hinnat. Uusien asuntojen hinnat määräytyvät pitkälti vanhojen asuntojen hintojen perusteella. Uusien asuntojen osalta hintakilpailua syntyy silloin kun uudisasunto suunnitteluvaiheessa hinnoitellaan ja myyntiesitteet painetaan. Rakentaminen on ainoa toimiala, jossa normit ohjaavat tuotteen laatutasoa. Tämä estää ja hidastaa alan sisäistä kehitystä ja innovaatioita, ei ajatella käyttäjän lähtökohtia ja tarpeita. Markkinaehtoisesti ei tehdä yhtään sen parempaa kuin normeissa ja määräyksissä vaaditaan. Toisaalta hyväksyykö yhteiskunta ns. low cost -ajattelun, pitääkö kaikki asunnot olla yhtä korkeatasoista? Markkinaperusteinen normiohjaus ei välttämättä toimi vaan kohtuullinen normiohjaus on ihan hyvä ja siten varmistetaan tietty taso. Ostajat eivät osaa kiinnittää huomiota teknisiin asioihin, he eivät ole niin valveutuneita, että maksaisivat jostain teknisestä asiasta ja yksityiskohdasta. Ehkä jatkossa energiataloudellisuus voi hieman vaikuttaa mutta sijainti edelleenkin on dominoiva tekijä. Normiohjatussa rakentamisessa normit toimivat selkärankana, johon voi nojata. Jos on rakennettu normien mukaan, niin on rakennettu oikein. Ilman normeja on vaikea jonkun määrittää onko rakennettu oikein. Normiohjaus on huolehtinut, ettei aivan huonoa tuoteta ja tarjota. Normit tekevät suunnittelijan työn helpommaksi, jos lähtee jotain asiaa virittelemään, niin sitten joutuu keskustelemaan viranomaisten kanssa. Normit ajavat passiiviseen suunnittelutapaan, tehdään kuten ennenkin. Normituksen kautta pitää ainakin henkilöturvallisuus ja asuntojen vähimmäislaatutaso hoitaa. Kaavoituksen kautta hoidetaan yhdyskunnan kehittäminen. Toisaalta normitus, etenkin kaavamääräykset, ovat ajoittain liian yksityiskohtaisia, jos määritellään asuntojen pinta-alat jne. Toimijoiden pitäisi pystyä määrittelemään oman liiketoiminnan kautta minkälaisia asuntoja menee kaupaksi. Jos tuottaja ei pysty tyydyttämään asiakasta, niin se ei ole kaavoittajan asia. 16 Ympäristöministeriön raportteja
19 Jos normiohjaus ja määräysten kiristäminen ei tuota selvää lisäarvoa (rahassa mitattavaa) niin silloin on joku raja ohitettu. Yleisesti ottaen ei ole turhia määräyksiä, tosin on liian paljon epäselvästi tulkittavia määräyksiä. Vuosien saatossa normit ovat muotoutuneet suhteellisen hyväksi, ihmisillä on tietty luottamus viranomaisiin ja normeihin. Suomessa luotetaan viranomaisiin, ja yhteiskunnan huolehtimiseen. Kiusallisia ja hankalia normeja ovat kuntien ja kaupunkien itse päättämät kuten autopaikkanormitukset; toimitilarakentajilta kysyttäessä autopaikkoja on aina liian vähän kun vastaavasti asukkaiden mielestä niitä on sopivasti mutta maksaa liikaa. Myös keskipinta-ala-asia on kaupungin oma määräys, ja riippuu keneltä kysyy määräyksen tarpeellisuudesta. Jos kysyy rakentajalta niin turha ja pitäisi rakentaa mitä menee kaupaksi, mutta kaupunkisuunnitteluvirastossa mietitään pitkänaikavälin asioita. Uudistuotannossa keittokirjamenettelyllä asuntoja on tehty, muut viranomaiset voisivat laatia omat pelisäännöt kuntoon ja yhteensovittaminen. Vuoden 2000 jälkeen tehdyt muutokset ovat nostaneet asuntojen hintaa. Liian yksityiskohtaisia ja vaikeaselkoisia normeja on tullut. Tämä tekee porukat epätietoiseksi, ja kun ei oikein tiedetä mitä tehdä niin vaaditaan yhä enemmän ja enemmän. Ei aina tiedä miksi muutoksia on tehty. Kun pidetään määräyksistä kiinni, on helppo suunnitella ja toimia sen mukaan. Kun uusia normeja luodaan, niin pitäisi miettiä niiden seurausvaikutukset ja normien yhteisvaikutukset. Jos uusi viranomaisvaatimus sattuu korkeasuhdanteeseen, niin kustannusvaikutus voi olla hyvinkin suuri. Uudet viranomaisvaatimukset pitäisi yrittää säätää laskusuhdanteeseen, jolloin niiden kustannusvaikutus on kovenevan kilpailun takia vähäisempi Asuntojen rakennuskustannuksia kohottavista määräyksistä Väestönsuojat Riittäisikö Suomessa säteilysuoja, edelleen ollaan pommisuojalinjalla. Tämä suurentaa samalla asuinrakennuksen vähimmäiskokoa, jos vaaditaan väestönsuoja. Kaasutiivissuoja riittäisi, tai sitten asuinrakennuksen vähimmäiskokoa muuttaa, usein on kohtuuton vaatimus. Erityisesti teollisuuteen voisi tulla kevennyksiä väestönsuojaa. Väestönsuojista aiheutuvat kustannukset muodostavat epäjatkuvuuskohdan rakennuskustannuksiin tai vaihtoehtoisesti jätetään rakennusoikeutta käyttämättä, jotta väestönsuojaa ei tarvitse tehdä. Isoissa väestönsuojissa voi järjestää tapahtumia, urheilutiloiksi, nuorisotiloiksi, kunnallisia tai alueellisia harraste- ja urheilutiloja tai esim. elokuvateattereita, esittelytiloja, pieniä messuja, tms. Käyttökustannuksia voidaan tapahtumien tuottojen avulla, voidaan jopa plus-tuottoisia tiloja olla, onko mahdollista että väestönsuojista myydään osuuksia samalla tavoin kuin Oy, jolloin voidaan jakaa jopa osinkoa. Ympäristöministeriön raportteja
20 Suhtautuminen voisi olla positiivisempaa, koska käyttömahdollisuudet lisääntyvät ja tuottoja voi tulla. Rakennuskohtaisia väestönsuojia tokkopa tarvitaan, erityisesti pääkaupunkiseudulla, jossa voisi olla suuria keskitettyjä väestönsuojia. Rakennuskohtaisten väestönsuojien vaihtoehtoinen käyttö on ongelmallista, tällä hetkellä sinne on mahdollista tehdä vain verkkokomeroita. Taajamissa voisi tuntua mielekkäämmällä isompien ja keskitettyjen suojien rakentaminen, joilla voisi olla myös vaihtoehtoista käyttöä esim. parkkihalleina. Väestönsuojia koskevat normit ovat hivenen turhia. Pitäisi miettiä missä ollaan ja mitkä on todelliset uhkat joihin varaudutaan. Väestönsuojan rakentamisvelvoitteen järkevä kerrosneliömäärä pitäisi olla vähintään tuplat eli 1200 neliötä, jollei kokonaan pois. Täydennys- ja korjausrakennuskohteissa on tulkinnan ongelmaa esim. kun ullakolle rakennetaan; ja lähes tehdään talon käyttötarkoituksen muutos, miten suhtaudutaan väestönsuojavaatimuksiin näissä kohteissa. Kaavavalitukset Valitusoikeus on ihan ok, mutta valitus pitäisi käsitellä nopeasti eikä valitus hallinto-oikeudessa saisi kestää useita vuosia. Niin kaava- kuin rakennuslupavalitukset ovat selkeästi haitanneet toimintaa, ja joitain hankkeita on jouduttu lykkäämään valituksen vuoksi. Samalla myös joissain kohteissa suunnitelmia on jouduttu uudistamaan. Pitäisi olla niin, että jos kaavaprosessin aikana on tehty kaikki selvitykset ja on yhdessä todettu, että on huomioitu kaikki viranomaistahojen asiat, niin ei pitäisi olla syytä valitukselle. Jossain se raja menee, voiko kaikesta valittaa. Resurssit ovat hallinto-oikeudessa liian vähäiset. Tämä aiheuttaa sen, että kaavat vanhenevat ja kohta ollaan uudessa prosessissa. Rakennuslupamenettely kestää yleensä liian kauan, joissakin kunnissa kestää 4 6 kuukautta. Pitäisi olla tarkemmin säädelty, kellä on valitusoikeus ja mitkä on ne asiat joista voidaan valittaa. Ei pitäisi olla oikeutta valittaa makuasioista, jolloin valituksen tavoitteena on rakennushankkeen pitkittyminen. Jos otetaan huomioon yksittäisen kuntalaisen makuasiat, niin ollaan suhteellisen ahtaassa tilassa. Kun rakentaa kaavamääräyksen mukaisen rakennuksen, niin silloin ei pitäisi olla mitään naapurikuulemismenettelyä. Kiinteistö voi olla perikunnalla, tai omistaja voi asua ulkomailla, kuulemisten hakeminen voi viedä aikaa paljon ja rakentaminen voi lykkääntyä jopa vuodella. Valituksia voidaan välttää taitavalla keskustelulla ja tiedottamisella. Museoviranomaisten toiminta Museoviranomaisten toiminnassa on asenteellisuutta mutta kun museoviranomaiset kytketään jo hankkeen alussa mukaan, voidaan välttää ongelmia. Jos vain yhtä mallia tarjotaan, niin sehän synnyttää hieman vastahakoisuutta. Museoviranomaiset tuovat hankkeeseen asiantuntijanäkemyksen ja lisäarvoa. 18 Ympäristöministeriön raportteja